Johan van der Merwe | Roekeloos
Die feesprogram van die Absa KKNK, wat vanjaar vir die 21ste keer op Oudtshoorn aangebied is, het gesorg dat die Kannapaneel, wat jaarliks die Kanna-pryse oftewel die “Klein Karoo Oscars” moet toeken, diep moes dink om die nominasies aan te wys.
Nicola Hanekom wat vanjaar erkenning kry met die Afrikaans Onbeperk-prys vir Vernuwende Denke, het met In glas ’n debuutproduksie op die planke gebring wat feesgangers laat praat het en in vyf kategorieë benoemings ontvang het. Ander feesdebute wat die tonge laat klap en die paneel uitgedaag het, is Jaco Bouwer se Buite blaf die honde swart en Santa Gamka, asook Jerry Mofokeng se Moeder Moed en haar kinders. Die reaksie op Christiaan Olwagen se vars Tsjechof-verwerking, Die seemeeu was ’n verdere bevestiging van dié jong regisseur se groot talent.
“Met so ’n kundige, ervare en passievolle paneel was dit ’n voorreg en plesier om vanjaar by die Kannas betrokke te wees,” sê Danie Marais, sameroeper van dié paneel. “Hoewel paneellede elk ongeveer 30 produksies dié week gesien het, is nooit gekla oor moegheid nie en was die entoesiasme groot tot by die stemming aan die einde. Almal het groot erns gemaak met die beoordelingstaak omdat ons almal weet hoeveel erkenning op die regte tyd vir enige kunstenaar kan beteken.”
Al die produksies op die amptelike feesprogram kom in aanmerking vir ’n Kanna en vanjaar is daar benoemings in twaalf kategorieë – die Kannas vir Beste Byspeler (manlik en vroulik) is twee nuwe kategorieë wat op aanvraag van die Kannapaneel in oorleg met die feesbestuur geskep is. Die paneel was so beïndruk met die spel in verskeie teateraanbiedings vanjaar, dat daar gevoel is dit sou onregverdig wees om skitterende byspelers met eweneens puik hoofrolspelers te laat meeding om net een toekenning.
Die paneel moes ook behoorlik kopkrap oor die Beste Musiekproduksie-kategorie, want dié kompetisie was vanjaar besonder straf. Dit was veral verblydend om te sien hoeveel suksesvolle en verrassende samewerking daar was tussen musikante wat nog nie voorheen ’n verhoog gedeel het nie.
Die Kanna-wenners word op Sondag, 10 Mei in die Kaap aangekondig. Die Kanna-beelde is ’n beeldhouwerk deur Martyn Schikerling, van Dionysus Sculpture Works. Die Kannapaneel het besluit op die volgende nominasies vir die “Klein Karoo Oscars”:
Kanna vir Beste Teater-aanbieding
•	Die seemeeu
•	In glas
•	Moeder moed en haar kinders
Kanna vir Beste Akteur
•	Elton Landrew (Bidsprinkaan)
•	Marlo Minnaar (Santa Gamka)
•	Albert Pretorius (Buite blaf die honde swart en Die seemeeu)
Buite blaf die honde swart
Kanna vir Beste Byspeler – manlik
•	Deon Lotz (Moeder Moed en haar kinders & Die seemeeu)
•	De Klerk Oelofse (Liewe Heksie: Flower Power)
•	André Roothman (Moeder Moed en haar kinders )
Kanna vir Beste Aktrise
•	Aletta Bezuidenhout (Moeder Moed en haar kinders)
•	Rolanda Marais (Die seemeeu)
•	Tinarie van Wyk Loots (In glas)
Kanna vir Beste Byspeler – vroulik
•	Sandra Prinsloo (Die seemeeu)
•	Cintaine Schutte (Moeder Moed en haar kinders & Die seemeeu)
•	Lee-Ann van Rooi (Bidsprinkaan)
Kanna vir Beste Musiekproduksie
•	Al lê die berge nog so blou
•	Amanda Strydom: Die hele boksemdaais
•	Emo Adams is duidelik
Kanna vir Beste Klassieke Musiekuitvoering
•	Bach vandag
•	Die vredemakers
Kanna vir Beste Regie
•	Jaco Bouwer (Santa Gamka & Buite blaf die honde swart)
•	Nicola Hanekom (In glas)
•	Christiaan Olwagen (Die seemeeu)
Kanna vir Beste Debuutwerk
•	Santa Gamka
Slurpie Kanna vir Beste Opkomende Kunstenaar
•	Schalk Bezuidenhout (Lewendig)
•	Hilandi du Toit (Die somer het ’n geel rok aan)
•	Shinobia Saptouw (Al lê die berge nog so blou)
Herrie Kanna vir Kopverskuiwende Werk
Kanna vir Beste Visuele Kunsaanbieding
•	As die vlooie byt in La La Land – Nathani Lüneburg
•	Baie belaglik – Liberty Battson
•	Filmverse – Diek Grobler
Vanjaar se Kannapaneel is Danie Marais (sameroeper), Charl Bezuidenhout, Steyn du Toit, Eduard Greyling, Deon Maas, Wayne Muller, Laetitia Pople, Louis Pretorius, Marguerite Robinson, Johan van der Merwe en Wim Vorster.
Kuns & Ontwerp, Musiek, Teater
Kopverskuiwende en vernuwende gevier by 2014 Kanna-toekenings
Vernuwende denke in die kunste was tydens die Absa KKNK se afgelope Kanna-toekenings die oorheersende tema waar baanbrekers in die kunste vereer is en nuwe stemme beloon is. Die spoggeleentheid het plaasgevind op Sondag 11 Mei by die Mount Nelson Hotel in Kaapstad.
Tydens die funksie is die volgende persone vereer vir hul bydrae, rol en diens aan die kunste;
Afrikaans Onbeperk vir Lewensbydrae – T.T. Cloete en Koos Human
Afrikaans Onbeperk vir Vernuwende Denke – Nataniël
Afrikaans Onbeperk vir ’n Jong Stem – Christiaan Olwagen
Kuns Onbeperk vir Diens aan die KKNK – Franklin Sonn
Kuns Onbeperk vir Lewensbydrae – Thandi Klaassen
Kuns Onbeperk vir Vernuwende Denke – Jaco Bouwer
Kuns Onbeperk vir Vertolking – Sandra Prinsloo en Shaleen Surtie-Richards
Kuns Onbeperk Kruispunt – Coenie de Villiers en Zolani Mahola
Rhodé Snyman, wat ook tydens die funksie aangewys is as die nuwe Uitvoerende Hoof van Kuns Onbeperk het die pryswenners geluk gewens en gesê dit is vir dié fees ‘n voorreg om erkenning te gee aan die uitblinkers op vanjaar se 20ste fees. “Die Absa KKNK kon nie vir ‘n groter verjaardaggeskenk gevra het, as vanjaar se ryk oes aan nuwe werk van hoogstaande gehalte nie. Ons hoop dat hierdie werk ook elders speelkans sal kry.
Die Kannapaneel het vanjaar meer as 100 produksies, wat oor die 50 debute insluit, beoordeel. “Die Kannapaneel was vanjaar geweldig beïndruk met debuutproduksies, veral wat Toneel betref. Die paneel was dit eens dat vanjaar se Toneel-aanbod een van die heel beste in jare was. Ons is ook opgewonde oor die nuwe kategorie vir Beste Komedie – verskeie opwindende en verruimende produksies het hiervoor in aanmerking gekom. Baie geluk aan almal wat genomineer is en natuurlik aan die uiteindelike wenners. En ’n groot dankie aan die kundige en ywerige Kannapaneel vir al hul harde werk en entoesiasme.” – Erns Grundling, sameroeper van Kannapaneel
Hier volg die lys van die 2014 Absa KKNK Kanna-toekenings.
Kanna vir Beste Komedie
Kanna vir Beste Akteur – Manlik
•	Gerben Kamper – Samsa-masjien
Kanna vir Beste Akteur – Vroulik
•	Antoinette Kellerman – Samsa-masjien
•	Finding Emo
•	Homage – ’n Huldiging van Suid-Afrikaanse komponiste
•	Jaco Bouwer – Samsa-masjien
•	Richard September vir sy spel in Rondomskrik
•	Hannelie Taute – Rubber ever after
Op versoek van die Kannapaneel is daar vanjaar ’n eervolle vermelding vir die puik ensemble-spel van die akteurs in Dogma en Rondomskrik.
Vanjaar se Kannapaneel was Erns Grundling (sameroeper), Abduraghmaan Adams, David April, Charl Bezuidenhout, Ronnie Burton, Diane de Beer, Chrisna du Preez, Cornelia Faasen, Deon Maas, Laetitia Pople, Louis Pretorius, John Theodore, Cobus van Bosch, Johan van der Merwe, Naudé van der Merwe en Celeste Williams.
Al die produksies op die amptelike feesprogram kom in aanmerking vir ’n Kanna en vanjaar was daar benoemings in elf kategorieë – die Kanna vir Beste Komedie is ’n nuwe kategorie.
Drie debute domineer 2014 Kanna’s
Drie debuutproduksies by die 20ste Absa KKNK is voor in die koor met Kanna-nominasies in verskeie kategorieë. Dogma, Rondomskrik en Samsa-masjien het elk ses nominasies ontvang.
Twee van die regisseurs, Christiaan Olwagen (Dogma) en Jaco Bouwer (Samsa-masjien), kry ook vanjaar erkenning met die Absa KKNK se Afrikaans Onbeperk-vererings.
Twee jong akteurs in Braai, Dean-John Smith en Edwin van der Walt, is benoem vir die Slurpie Kanna vir Beste Opkomende Kunstenaar. Braai, geskryf deur die joernalis Willemien Brümmer, is die eerste wenteks van Die Dagbreek Trust-teksontwikkelingsprojek.
Die Kannapaneel het vanjaar meer as 100 produksies, wat oor die 50 debute insluit, beoordeel. “Die paneel se ywer, kundigheid en entoesiasme tydens ons oggendvergaderings se driftige besprekings was merkwaardig,” sê Erns Grundling, sameroeper van dié paneel. “Hulle het gemiddeld meer as 30 vertonings elk tydens die week gekyk en ná deeglike besinning op die uiteindelike nominasies besluit.”
Al die produksies op die amptelike feesprogram kom in aanmerking vir ’n Kanna en vanjaar is daar benoemings in elf kategorieë – die Kanna vir Beste Komedie is ’n nuwe kategorie.
Die wenners word op Sondag, 11 Mei aangekondig in die Mount Nelson-hotel in Kaapstad. Owen Claassen, ’n plaaslike Klein-Karoo-kunstenaar, maak weer vanjaar die wenners se beeldjies. Die Kannapaneel het besluit op die volgende nominasies vir die “Klein Karoo Oscars”:
•	Die lelike eend
•	The Epicene Butcher
•	Albert Pretorius – Dogma
•	Richard September – Rondomskrik
•	Anna-Mart van der Merwe – macbeth.slapeloos
•	Rolanda Marais – Dogma
•	Arno en Francois
•	Hart en see – Laurika Rauch en Elvis Blue
•	7 dae van die Skepping
•	Christiaan Olwagen – Dogma
•	Hennie van Greunen – Rondomskrik
•	Dean-John Smith vir sy spel in Braai
•	Edwin van der Walt vir sy spel in Braai
•	Phillemon Hlungwani – Mi Kondzo Ya Tinghwazi (In the footsteps of heroes)
•	Michael Hammond – Orania
Vanjaar se Kannapaneel is Erns Grundling (sameroeper), Abduraghmaan Adams, David April, Charl Bezuidenhout, Ronnie Burton, Diane de Beer, Chrisna du Preez, Cornelia Faasen, Deon Maas, Laetitia Pople, Louis Pretorius, John Theodore, Cobus van Bosch, Johan van der Merwe, Naudé van der Merwe en Celeste Williams.
Die Polony teatergeselskap
Pretorianers, Tshwanese en Gautêngers word bederf met ‘n unieke gebeurtenis – ‘n week van ‘n reuse verskeidenheid vermaak. Hierdie teater ekstravaganza word deur kunstenaars moontlik gemaak vir hulpbehoewende kunstenaars.
Nog nooit vantevore kon gehore vyf top trefferproduksies in een week op hul voorstoep ervaar nie. Nog nooit vantevore kon gehore hul gunsteling sterre van teater, TV, rolprente, die musiekwêreld en visuele kunste van aangesig tot aangesig ontmoet en saam met hul poseer vir foto’s of ‘n glasie wyn saam drink nie.
Die keuse van vermaak is noukeurig saamgestel om elke smaak en generasie te bevredig.
Vanaf 29 Mei tot 2 Junie vanjaar, klop die hart van die kreatiewe kunste in die Jakarandastad, soos nog nooit vantevore nie. En die magiese week propvol die beste betowering geskied als onder een trotse Tshwane dak.
Die venue is die bekende, majestueuse, pas gerestoureerde luukse Aula teater, op die hoofkampus van die Universiteit Pretoria in Lynwoodweg.
Hier span die room van professionele Suid-Afrikaanse teaterlegendes en die uitstaande jong bedryfsmense saam ten bate van hul ikoniese kollegas wat weens omstandighede soos gevorderde ouderdom en ernstige siekte, nie meer professioneel kan werk nie en dus hulpbehoewend geword het.
Die TBF (Teater Bystand Fonds- ‘n geregistreerde NPO vir behoeftiges in die kunste) bied ‘n week van uitsoek vermaak – van landwye toptreffer toneelproduksies tot lokettreffer komedie, staande ovasie musiekervarings sowel as ‘n asemrowende damesdag couturier mode en musiekvertoning.
Die pas afgetrede veteraan Voorportaal hoof van die Staatsteater, die formidabele Kobus Lodewyksz, is ingespan om die Aula foyer se feestelikhede met sy ysterhand te kom beheer.
Kaartjieverkope en ander produkte se verkope is ten bate van die Teater Bystand Fonds en besprekings kan gedoen word by www.strictlytickets.com / telefoniese besprekings : 0825535901/3.
Alle kunstenaars, vervaardigers en kreatiewes wat optree, die wat as gashere en gasvroue gehore verwelkom, plekke aanwys of ander hulp bied, skenk hul dienste gratis ten bate van die Teater Bystand Fonds.
Volksbesit soos Sandra Prinsloo, Tobie Cronje, Ben Kruger, Lizz Meiring, Gert van Niekerk, Jak de Priester, Leon Gropp, Corneille Hutton Burger, Melt Sieberhagen, Hannes Brummer, gerekende violis Lizelle le Roux, asook die bekende tjellis Susan Mouton, pianis en komponis Dawid Boverhoff, visuele kunstenaar Michele Nigrini en vele meer tree op tydens die TBF Teater Ekstravanga week.
Ander volkslieflinge wat optree sluit in: Veteraan Louis van Niekerk, internasionale rolprent en teater ster Deon Lotz, die multi bekroonde akteurs – Vinette Ebrahaim, Christo Davids, Theodore Jantjies, Maurice Page, Hannes van Wyk.
Die bekende kleder van die beroemdes – Pretoria mode ontwerper Thomas Thomson, span saam met die klassieke couturier Peter Soldatos en jong opkomende talent vir ‘n mode ervaring met ‘n verskil.
Groot name uit die professionele kunstegemeenskap- bekende akteurs, sangers en vermaaklikheidsterre van sepiesterre van Villa Rosa, Isidingo, Binnelanders en Sewendelaan tot rolprentsterre , teaterlegendes, visuele kunstenaars en gewilde bekendes kom diens doen as plekaanwysers, wynskinkers en gashere. DIE KYKNET KUNSTE en glansprogram BRAVO! kom verfilm die gebeurtenisse.
Danksy die samewerking van UP kunste en Tuks Alumni verhoudinge, word die luukse foyer van die Aula omskep in ‘n karnaval van kreatiwiteit: kunswerke deur bekende kunstenaars, teater memorabilia, top wyne, sjerries , port, teatrale smulhappies en spesiaal geskepte teater blomruikertjies deur Amica Mea bloemiste word te koop aangebied.
Kom ontmoet jou eietydse ikone en geniet ‘n glas wyn, ‘n kunswerk canape en poseer vir ‘n foto saam met hulle.
Heerlike, kunssinnige smulhappies deur bekende spysenier en teaterkundige Johan van der Merwe, word ook te koop aangebied ten bate van die TBF.
53763 keer gelees
28606 keer gelees
18940 keer gelees
18245 keer gelees
17282 keer gelees
Die Alternatiewe Verklarende Afrikaanse Woordeboek: komplot | Roekeloos
[…] Roekelose Woordeboek […]...
Inskrywings is oop vir LAPA se 2019 jeugromankompetisie | Roekeloos
[…] gewilde kompetisie het al groot name getrek, soos Fanie Viljoen (Afkop), Marita van der Vy...
Milla Jovovich naak in Purple | Roekeloos
[…] is die tweede bekende aktrise wat vanjaar naak in ‘n Franse tydskrif verskyn. Eers w...